Gul gåseblom

{{Taksoboks
| bilde=
| bildetekst=
| norsknavn=gul gåseblom
| vitenskapsnavn=Cota tinctoria
| autor=(L.) J.Gay ex Guss.
| autorår=
| regnum = planter
| divisio = karplanter
| classis = blomsterplanter
| ordo = Asterales
| familia = kurvplantefamilien
| subfamilia = Asteroideae
| tribus = Anthemideae| genus = gulgåseblomslekta}}

Gul gåseblom (Cota tinctoria eller Anthemis tinctoria'') er en urt i kurvplantefamilien.

Den er flerårig med en forgrenet stengel og kan bli opptil 70 cm høy. Bladene er dobbelt fjærflikete, mørkegrønne på oversiden og ullhårete på undersiden. Blomsterkurvene sitter enkeltvis i enden av en lang stilk og er 2,4–4,5 cm i diameter. Både rand- og skivekronene er gule. Blomsterkurven har agner mellom enkeltblomstene. Kurvdekkbladene er smale og ullhårete. Gul gåseblom kan forveksles med gullkrage og kronkrage, men de har brede, lysebrune kurvdekkblad og mangler agner i kurven.

Arten er knyttet til områder med menneskelig aktivitet, som dyrket mark, brakkmark og vegkanter. Den hører hjemme i Europa og Vest-Asia, men har spredt seg som et ugras til Nord-Amerika. Arten forekommer ikke på Den iberiske halvøy. Gul gåseblom kom til Norge med menneskelig hjelp for svært lenge siden. Den er vanlig i Sør-Norge og finnes mer spredt nordover til Finnmark.

Gul gåseblom er en gammel fargeplante.

Litteratur

Eksterne lenker 
 

Kurvplantefamilien
Planter formelt beskrevet i 1753
Planter formelt beskrevet av Carl von Linné
Fargeplanter